Coba ceritain soal Pangkalan Dasa Everest dalam bahasa minangkabau

Pangkalan Dasa Everest (Inggirih: Everest Base Camp) adolah namo nan bapakai dek duo pangkalan dasa (base camp) nan tadapek di sisi lereng nan balawan di Gunuang Everest (sabananyo dapek juo untuak pangkalan dasa di jalua pandakian manopun, tapi nan umum adolah nan di duo jalua utamo nan alah manjadi standar). Pangkalan Dasa Salatan talatak di Nepal pado katinggian  (28°0′26″N 86°51′34″E﻿ / ﻿28.00722°N 86.85944°E﻿ / 28.00722; 86.85944), jo Pangkalan Dasa Utara talatak di Tibet pado katinggian  (28°8′29″N 86°51′5″E﻿ / ﻿28.14139°N 86.85139°E﻿ / 28.14139; 86.85139﻿ (North Base Camp)). Kaduo pangkalan ko bantuaknyo adolah tampek pakemahan sadarano di Gunuang Everest, nan dipagunoan dek para pandaki gunuang kutiko mandaki atau manuruni gunuang. Pangkalan Dasa Salatan dilalui kok mandaki dari arah pagunuangan tenggara, sadang Pangkalan Dasa Utara dilalui kok mandaki dari arah pagunuangan timur lauik.

Barang-barang kabutuahan diangkuik ka Pangkalan Dasa Salatan dek para sherpa atau porter nan dibantu jo ewan-ewan, biasonyo yak. Pangkalan Dasa Utara dapek diakses jo kendaraan (saindaknyo salamo musim panas). Para pandaki biasonyo baistirahaik di pangkalan dasa salamo babarapo ari untuak aklimatisasi, untuak mancagah resiko jo kaparahan panyakik katinggian (attitude sickness).

Pangkalan Dasa Salatan di Nepal

Jalua Pangkalan Dasa Everest di sisi selatan marupoan jalua pandakian nan paliang populer di Himalaya jo dikunjuangi dek ribuan pandaki satiok taunnyo. Para pandaki biasonyo tabang dari Kathmandu ka Lukla untuak bahemaik wakatu jo tanago sabalun mamuloi jalua pandakian dari pangkalan dasa ko. Walaupun baitu, pandakian ka Lukla dapek juo dilakuan. Indak ado jalan dari Kathmandu ka Lukla sainggo caro satu-satunyo mambao barang gadang jo barek adolah jo kapa tabang.

Pado taun 2015, tacataik labiah kurang 40,000 urang tiok taun maambiak jalua dari palabuahan udaro Lukla ka Pangkalan Dasa Everest Nepal.

Dari Lukla, para pandaki naiak manuju tampek asa para Sherpa di Namche Bazaar, , maikuik ngarai batang aia Dudh Kosi. Kiro-kiro satala pajalanan duo ari ka sampai ka kampuang ko, nan marupoan pusek parubuangan daerah itu. Biasonyo di titiak iko, para pandaki maambiak saari baistirahaik untuak aklimatisasi. Salanjuiknyo pajalanan mamakan wakatu duo ari lai untuak mancapai Dingboche,  sabalun baistirahaik untuak aklimatisasi labiah lanjuik. Kudian duo ari lai dibutuahkan untuak mancapai Pangkalan Dasa Everest malalui Gorakshep, suatu lapangan data di bawah Kala Patthar,  jo Gn. Pumori.

Pado tangga 25 April 2015, gampo bumi bakakuatan 7.8 pado skala MMS mangguncang Nepal jo mamicu lonsor di Pumori nan malando Pangkalan Dasa Salatan. Saindaknyo 19 urang disabuikan maningga karanonyo. Ampia duo minggu kudian, pado 12 Mai tajadi gampo kaduo bakakuatan 7.3 Mw.

Babarapo jalua manuju Pangkalan Dasa Everest rusak dek gampo-gampo ko jo paralu dipaeloki.

Pangkalan Dasa Utara di Tibet

Kunjuangan ka Pangkalan Dasa Utara (sisi Cino) maso kini butuah ijin dari pamarentah Cino, salain ijin nan dibutuahan untuak bakunjuang ka Tibet tu surang. Ijin-ijin tu aruih diatua malalui parusaoan pajalanan di Lhasa sabagai paket kunjuangan nan tamasuak manyewa kendaraan, pengemudi, jo pamandu. Pangkalan Dasa Utara dapek dicapai jo kendaran malewati jalan sapanjang 100 km bacabang ka Selatan dari Friendship Highway dakek Shelkar. Dari Pangkalan Dasa, satiok pangunjuang aruih naiak bis nan diatua dek pamarentah untuak mambatasi jumalah lalu lintas pado potongan jalan karikia taakia manuju bukik nan bakatinggian 5,200 meter di ateh pamukoan lauik, indak jauah dari pangkalan pandaki. Dapek juo manampuah jalua ka ateh dari lokasi pangkalan wisata, namun aruih malalui aklimatisasi nan bana. "Pangkalan Dasa wisatawan" tu tadapek kiro-kiro di tangah pajalanan dari Biaro Rongbuk Monastery; nan Pangkalan Dasa pandaki sabananyo lataknyo di kaki gletser Rongbuk.